stanford-oval/wikipedia huggingface dataset:
รางวัลนักมวยสากลแห่งปีของนิตยสารเดอะริง
ดูเพิ่ม

รางวัลซูการ์ เรย์ โรบินสัน รางวัลที่คล้ายกันของ สาคมผู้สื่อข่าวมวยแห่งสหรัฐอเมริกา
รางวัลนักมวยยอดเยี่ยมอีเอสพีวาย
บาร์นีย์ รอส
มูฮัมหมัด อาลี ผู้ได้รับรางวัลนักมวยสากลแห่งปีมากกว่านักมวยสากลคนอื่นๆ เขาไม่ได้รับรางวัลใน พ.ศ. 2509 เพราะเกิดกรณีพิพาท แต่ได้รับรางวัลย้อนลังในเดือนธันวาคม พ.ศ. 2559 อาลีได้รับรางวัลรวมทั้งสิ้น 6 ครั้ง
รัง

| รัง> สถานะการอนุรักษ์ |
| --- | --- |
 ความเสี่ยงต่ำ  (IUCN 2.3)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: ชบา Malvales
วงศ์:: วงศ์ยางนา Dipterocarpaceae
สกุล:: พะยอม Shorea Miq.
สปีชีส์:: Shorea siamensis
ชื่อทวินาม
Shorea siamensis Miq.

ชื่อพ้อง
 Hopea suavis  Wall.    Pentacme malayana  King    Pentacme siamensis  (Miq.) Kurz    Pentacme suavis  A.DC.    Pentacme tomentosa  Craib    Shorea bracteata  Pierre ex Laness.    Shorea mekongensis  Pierre ex Laness.    Shorea suavis  (A.DC.) Pierre ex Laness.    Shorea tomentosa  Pierre    Vateria siamensis  (Miq.) Burck   
รัง (ชื่อวิทยาศาสตร์: Shorea siamensis) เป็นไม้ยืนต้นประเภทใบเดียวชนิดหนึ่งที่มีอยู่ตามป่าเบญจพรรณแล้ง และ ป่าแดงทั่วไป มีคุณสมบัติในการทนแล้งและทนไฟได้ดีมาก พบในประเทศอินโดนีเซีย, มาเลเซีย, พม่า และไทย
เป็นไม้ยืนต้นผลัดใบ มีความสูง 15–20 เมตร เปลือกต้นสีเทาแตกเป็นร่องตามความยาวลำต้น ใบเป็นใบเดี่ยวเรียงสลับ แผ่นใบรูปไข่ ปลายใบมน โคนใบหยักเว้า ดอกสีเหลืองออกเป็นช่อ กลิ่นหอมอ่อน ออกดอกเดือนมีนาคม-เมษายน ผลรูปกระสวย มีปีกยาว 3 ปีก ปีกสั้น 2 ปีก
เป็นพันธุ์ไม้มงคลพระราชทานประจำจังหวัดอุดรธานี มีชื่อเรียกอื่น ๆ อีก เช่น "เปา, เปาดอกแดง" ในภาษาเหนือ หรือ "เรียง, เรียงพนม" ในภาษาเขมร
ดูเพิ่ม

รายชื่อพันธุ์ไม้มงคลพระราชทานประจำจังหวัด
วัดราษฎร์บำรุง (อำเภอบางปลาม้า)

สำหรับวัดราษฎร์บำรุงแห่งอื่น ดูที่ วัดราษฎร์บำรุง
| วัดราษฎร์บำรุง |
| --- | --- |

ชื่อสามัญ: วัดราษฎร์บำรุง, วัดบ่อหัวกรวด
ที่ตั้ง: ตำบลไผ่กองดิน อำเภอบางปลาม้า จังหวัดสุพรรณบุรี
ประเภท: วัดราษฎร์
นิกาย: มหานิกาย
เจ้าอาวาส: พระอธิการ นันทวัฒน์ ธนปญฺโญ
 สถานีย่อยพระพุทธศาสนา
วัดราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไผ่กองดิน อำเภอบางปลาม้า จังหวัดสุพรรณบุรี ที่ดินตั้งวัดมีเนื้อที่ 24 ไร่ 1 งาน 28 ตารางวา มีที่ธรณีสงฆ์ จำนวน 5 แปลง เนื้อที่ 127 ไร่ 3 งาน 46 ตารางวา
วัดราษฎร์บำรุงตั้งวัดเมื่อ พ.ศ. 2459 เดิมเรียกว่า วัดบ่อหัวกรวด มีนายยอดกับนางดา จันทร์ตรี และนายนามกับนางอ่อน จันทร์ตรี บริจาคที่ดินเพื่อสร้างวัด ภายหลังเปลี่ยนชื่อมาเป็น "วัดราษฎร์บำรุง" วัดได้รับพระราชทานวิสุงคามสีมา เมื่อ พ.ศ. 2471 เขตวิสุงคามสีมา กว้าง 80 เมตร ยาว 120 เมตร
อาคารเสนาสนะที่สำคัญ ได้แก่ อุโบสถ กว้าง 7 เมตร ยาว 22 เมตร สร้างเมื่อ พ.ศ. 2472 เป็นอาคารคอนกรีตเสริมเหล็ก ศาลาการเปรียญ กว้าง 50 เมตร ยาว 100 เมตร เป็นอาคารคอนกรีตเสริมเหล็ก ศาลาอเนกประสงค์ กว้าง 11 เมตร ยาว 20.50 เมตร สร้างเมื่อ พ.ศ. 2424 เป็นอาคารคอนกรีตเสริมเหล็ก หอสวดมนต์ กว้าง 6 เมตร ยาว 34 เมตร สร้างเมื่อ พ.ศ. 2523 เป็นอาคารคอนกรีตเสริมเหล็กทรงไทย 2 ชั้น และกุฏิสงฆ์ จำนวน 13 หลัง เป็นอาคารครึ่งตึกครึ่งไม้
รายนามเจ้าอาวาส

พระพุฒ ทัศนสุวรรณ พ.ศ. 2459–2461
พระช้อน ธมฺมสโร พ.ศ. 2462–2464
พระผ่าน ธมฺมสาโร พ.ศ. 2465–2494
พระครูกัลยาสุทธิคุณ พ.ศ. 2495–2543
พระครูสุวรรณประภัสสร (บรรเจิด ปภสฺสโร) พ.ศ. 2543–2549
พระครูอนุกูลสุวรรณกิจ (สมนึก กุลวฑฺฒโน) พ.ศ. 2559–2564
พระอธิการ นันทวัฒน์ ธนปญฺโญ พ.ศ. 2564–ปัจจุบัน
วัดสายวารี (จังหวัดชลบุรี)

| วัดสายวารี |
| --- | --- |

ที่ตั้ง: ตำบลเกาะจันทร์ อำเภอเกาะจันทร์ จังหวัดชลบุรี
ประเภท: วัดราษฎร์
นิกาย: มหานิกาย
เจ้าอาวาส: พระอธิการฉัตรชัย อภิวัฑฒโน
 สถานีย่อยพระพุทธศาสนา
วัดสายวารี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะจันทร์ อำเภอเกาะจันทร์ จังหวัดชลบุรี  ปัจจุบันมีพระอธิการฉัตรชัย อภิวัฑฒโน เป็นเจ้าอาวาส
วัดสายวารี เดิมชื่อว่า วัดบ้านคลอง สร้างวัดเมื่อ พ.ศ. 2530 บนพื้นที่วัดมีทั้งหมด 30 ไร่ โดยเริ่มสร้างศาลา สร้างเมรุ สร้างกุฏิเรื่อยมา รวมทั้งสร้างโบสถ์ จนได้รับอนุญาตตั้งวัดเมื่อ พ.ศ 2542 ตั้งเป็นวัดเมื่อวันที่ 19 ตุลาคม พ.ศ. 2544 ได้รับพระราชทานวิสุงคามสีมาเมื่อวันที่ 2 มีนาคม พ.ศ. 2553 จนเมื่อ พ.ศ. 2553 มีการก่อสร้างโครงการอ่างเก็บน้ำคลองหลวง กรมชลประทานให้ค่าเวนคืนประมาณ 33 ล้านบาท แต่วัดได้ยื่นอุทธรณ์ประมาณ 200 ล้านบาท ถึงจะพอสำหรับการสร้างวัดใหม่ พื้นที่วัดส่วนนั้นจึงจมอยู่ใต้น้ำทั้งหมด และได้สร้างเสนาสนะขึ้นใหม่ มีการย้ายวัดไปอยู่สถานที่แห่งใหม่บนเนื้อที่ประมาณ 70 ไร่
อุโบสถหลังใหม่ดำเนินการก่อสร้างอุโบสถกาญจนาภิเษก เนื่องในวโรกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตรทรงครองสิริราชสมบัติครบ 50 ปี จัดงานยกช่อฟ้าอุโบสถขึ้น ระหว่างวันที่ 13–15 เมษายน พ.ศ. 2552
วงศ์นกโพระดก

| วงศ์นกโพระดก |
| --- | --- |

นกโพระดกคอสีฟ้า (Megalaima asiatica)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Piciformes
อันดับย่อย:: Pici
วงศ์:: Megalaimidae Blyth, 1852

สกุล
 Psilopogon   Megalaima   Caloramphus
นกโพระดก เป็นนกขนาดกลาง อยู่ในวงศ์ Megalaimidae (บางข้อมูลจัดให้อยู่ในวงศ์ Ramphastidae หรือนกทูแคน ที่พบในอเมริกาใต้ โดยจัดให้เป็นวงศ์ย่อย Megalaiminae) จัดอยู่ในอันดับนกหัวขวานและนกโพระดก (Piciformes) มีลักษณะจะงอยปากหนาใหญ่ และมีขนที่โคนปาก ร้องเสียงดัง ได้ยินไปไกล ลำตัวอ้วนป้อม ส่วนหัวมีขนาดใหญ่ มีสีสันสวยงาม มีทั้งหมด 26 ชนิด พบทั่วไปในทวีปเอเชียตั้งแต่ทิเบต จนถึงอินโดนีเซีย พบมากในคาบสมุทรมลายู และเกาะสุมาตรา
ทำรังในโพรงไม้ ด้วยการเจาะไม้ให้เป็นรูเหมือนกับนกหัวขวาน ซึ่งเป็นนกในอันดับเดียวกัน แต่โพรงของนกโพระดกจะมีขนาดพอดีตัวทำให้การเข้าออกรังบางทีทำได้ไม่คล่องเท่านกหัวขวาน วางไข่ครั้งละ 2-4 ฟอง ใช้เวลาฟักเป็นตัวประมาณ 13-15 วัน เป็นนกที่กินผลไม้เช่น ลูกโพ, ลูกมะเดื่อฝรั่ง และแมลง เป็นอาหาร
สำหรับนกในวงศ์นี้ที่พบในประเทศไทยมีทั้งหมด 15 ชนิด ได้แก่
รายชื่อนกโพระดกที่พบในประเทศไทย

| ชื่อ | ชื่อวิทยาศาสตร์ | สถานะ |
| --- | --- | --- |
| นกโพระดกหนวดแดง | Psilopogon pyrolophus | นกพลัดหลง |
| นกตั้งล้อ | Megalaima virens |  |
| นกโพระดกธรรมดา | Megalaima lineata |  |
| นกโพระดกหูเขียว | Megalaima faiostricta |  |
| นกโพระดกเคราเหลือง | Megalaima chrysopogon |  |
| นกโพระดกหลากสี | Megalaima rafflesii | หายาก ถูกคุกคามทั่วโลก |
| นกโพระดกคางแดง | Megalaima mystacophanos |  |
| นกโพระดกคางเหลือง | Megalaima franklinii |  |
| นกโพระดกคิ้วดำ | Megalaima oorti | นกพลัดหลง |
| นกโพระดกคอสีฟ้า | Megalaima asiatica |  |
| นกโพระดกคอสีฟ้าเคราดำ | Megalaima incognita |  |
| นกโพระดกหัวเหลือง | Megalaima henricii |  |
| นกโพระดกหน้าผากดำ | Megalaima australis |  |
| นกตีทอง | Megalaima haemacephala |  |
| นกจอกป่าหัวโต | Caloramphus fuliginosus |  |
วงศ์บัวหลวง

| วงศ์บัวหลวง ช่วงเวลาที่มีชีวิตอยู่: Cretaceous–Recent  PreꞒ Ꞓ O S D C P T J K Pg N      |
| --- | --- |

N. nucifera (sacred lotus) 

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
อันดับ:: Proteales
วงศ์:: Nelumbonaceae A.Rich.

Genera
 Nelumbo  †Nelumbites  †Exnelumbites  †Paleonelumbo  †Nelumbago
วงศ์บัวหลวง หรือ (En:Nelumbonaceae) เป็นวงศ์ของพืชมีดอก แต่เดิมเคยรวมอยู่ในวงศ์ (En:Nymphaeaceae) ต่อมาได้แยกวงศ์นี้ออกมาต่างหาก โดยมีข้อมูลทางชีววิทยาโมเลกุลสนับสนุน ว่ามีวิวัฒนาการอยู่ในกลุ่มพืชใบเลี้ยงคู่แท้ จัดอยู่ในอันดับ (En:Proteales) มีความใกล้ชิดกับวงศ์ (En:Platanaceae) และ (En:Proteaceae)
แหล่งข้อมูลอื่น

Nelumbonaceae เก็บถาวร 2006-11-01 ที่ เวย์แบ็กแมชชีน in L. Watson and M.J. Dallwitz (1992 onwards). The families of flowering plants เก็บถาวร 2007-01-03 ที่ เวย์แบ็กแมชชีน: descriptions, illustrations, identification, information retrieval. Version: 3rd May 2006. http://delta-intkey.com เก็บถาวร 2007-01-03 ที่ เวย์แบ็กแมชชีน.
Nelumbonaceae in the Flora of North America
Nelumbonaceae in the Flora of China
NCBI Taxonomy Browser
links at CSDL เก็บถาวร 2008-10-12 ที่ เวย์แบ็กแมชชีน
วัดสามัคคีผดุงพันธ์

| วัดสามัคคีผดุงพันธ์ |
| --- | --- |


ที่ตั้ง: ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระวิสุทธิคณาภรณ์ (สมบูรณ์ กิตฺติคุโณ ป.ธ.4)
 สถานีย่อยพระพุทธศาสนา
วัดสามัคคีผดุงพันธ์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี ปัจจุบันมีพระวิสุทธิคณาภรณ์ (สมบูรณ์ กิตฺติคุโณ ป.ธ.4) เป็นเจ้าอาวาส
วัดสามัคคีผดุงพันธ์ตั้งวัดเมื่อวันที่ 31 ตุลาคม พ.ศ. 2516 ได้รับพระราชทานวิสุงคามสีมาเมื่อวันที่ 25 มีนาคม พ.ศ. 2541
อาคารเสนาสนะที่สำคัญของวัด ได้แก่ อุโบสถ 2 ชั้น ซึ่งได้รับแบบมาจากวัดยายร่ม แขวงบางมด เขตจอมทอง กรุงเทพมหานคร เป็นต้นแบบในการก่อสร้าง เป็นอุโบสถ 2 ชั้น แห่งเดียวในเขตเทศบาลนครสุราษฎร์ธานี ชั้นบนเป็นวิหารซุ้มจัตุรมุขหลังคาทรงปราสาทเรือนยอดจำนวน 4 หลัง ชั้นล่างเป็นห้องโถงสำหรับประกอบพิธีกรรมต่าง ๆ หน้าบันของอุโบสถได้รับพระบรมราชานุญาตให้อัญเชิญตราสัญลักษณ์พระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555 มาประดับไว้
ยามาฮ่า เอกซ์ที1200แซด ซูเปอร์เทเนเร่

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
ยามาฮ่าซูเปอร์เทเนเร่
รถมอเตอร์ไซค์ Yamaha XT1200Z Super Ténéré เป็นจักรยานยนต์บิ๊กไบค์ ที่ผลิตโดย Yamaha Motor Corporation เปิดตัวสู่ตลาดเมื่อปี 2553 ที่งาน Turkish Bike Show ซึ่งจัดที่เมืองอิสตันบูล,ประเทศตุรกี เป็นรถมอเตอร์ไซค์
adventure touring รุ่นล่าสุดของค่ายยามาฮ่า ชื่อรุ่น (เทเนเร่) ตามชื่อเขตทะเลทรายตอนกลาง ทางใต้ของทะเลทรายสะฮารา ใช้เครื่องยนต์ระบายความร้อนด้วยน้ำ (liquid-cooled), สี่จังหวะ (4-strokes), ระบบหัวฉีด (fuel-injected),
1,199 cc (73.2 cu in) เครื่องยนต์ parallel-twin แบบ 270-degree crankshaft กับห้องเกียร์ six-speed เพลาท้ายขับด้วย shaft นอกจากนี้ ยังมีระบบป้องกันล้อหมุนฟรีแบบหลายโหมด (multi-mode traction control system) และ electronic throttle control
(YCC-T) พร้อมด้วยmode off-road, ตัวเลือกปรับ engine mapping, และ combined brakes with ABS
ภาพ Yamaha super tenere เปิดตัวที่งาน Turkish bike show 2553
แนวคิดในการพัฒนาของรถคือ "Ultimate Gear for Intercontinental Adventure"สำหรับ traction control system ได้รับการพัฒนามาจากรถแข่ง Yamaha YRF-M1 โดยมีทั้งหมด 3 โหมด TCS1 แบบมาตรฐาน, TCS2 แบบควบคุมอย่างมีประสิทธิภาพสูงสำหรับทางลื่น, OFF ปิดระบบป้องกันล้อหมุนฟรี นอกจากนี้ยังมีระบบเปลี่ยน engine mapping ตามสภาพการขับขี่ D-mode เปลี่ยนการเปิดวาล์วลิ้นปีกผีเสื้อและปรับการตอบสนองให้เหมาะสม, S-mode ดึงประสิทธิภาพของเครื่องยนต์และการตอบสนองอย่างรวดเร็ว และสุดท้ายคือ T-mode ปรับการตอบสนองของเครื่องยนต์ให้เหมาะกับการขับขี่ระยะไกลแบบทัวริ่งและการขับขี่ในเมือง
ข้อมูลจำเพาะ

Update ถึงปีล่าสุดรุ่นปี2013
| เครื่องยนต์ |  |
| --- | --- |
ประเภท: 1199cc, ระบายความร้อนด้วยน้ำ, 4จังหวะ, 2สูบ ดับเบิ้ลโอเวอร์เฮดแคมชาร์ฟ
ขนาดกระบอกสูบ x ระยะช่วงชัก: 98.0 x 79.5mm
อัตราส่วนกำลังอัด: 11.0:1
จำนวนวาล์ว: 4วาล์ว
ระยะทางก่อนปรับตั้งวาล์ว: 38,000กิโลเมตร
ระบบจ่ายน้ำมัน: หัวฉีดน้ำมันกับ YCC-T (Yamaha chip control throttle)
ระบบจุดระเบิด: ระบบ TCI ควบคุมการจุดระเบิดด้วยทรานซิสเตอร์และECU 32-bit
แรงม้า: 80.9kW (110Ps) @ 7,250rpm (*1)
แรงบิด: 114.1Nm (11.6kg-m) @ 6,000rpm (*1)
Redline: 7,750rpm
ระบบหล่อลื่น: ถังน้ำมันเครื่องในห้องเพลาข้อเหวี่ยงแบบอ่างแห้ง
ระบบครัทช์: แบบเปียกสปริงหลายแผ่นทำงานด้วยระบบไฮโดรลิก
ระบบstart: ไฟฟ้า
ระบบส่งกำลัง: ชุดเฟืองขบแบบคงตัว 6 เกียร์ แบบอัตราส่วนกว้าง
ชุดส่งกำลังสุดท้าย: เพลาขับกับเฟืองดอกจอกแบบไฮพอยด์
ระยะทางระหว่างซ่อมบำรุงเพลาท้าย: 19,000กิโลเมตร
Engine mapping: สามารถเลือกได้ตามสภาพการใช้งาน D-mode, T-mode, S-mode

| ช่วงล่าง |  | ผู้ผลิต |
| --- | --- | --- |
| ช่วงล่างหน้า | แบบเทเลสโคปิค, โช๊คหัวกลับ, ท่อ 43 mm., ปรับพรีโหลดได้ (ใช้สปริงปรับ), หน่วงคอมเพลสชั่นและรีบาร์ว, ระยะเคลื่อนที่7.5นิ้ว | KYB |
| ช่วงล่างหลัง | โมโนช๊อค, ปรับพรีโหลดได้ (ใช้สปริงปรับ), หน่วงคอมเพลสชั่นและรีบาร์ว, ระยะเคลื่อนที่7.5นิ้ว | YHS |
| เบรกหน้า | ดิสคู่ขนาด 310 มม. 4ลูกสูบพร้อมระบบเบรกABSและระบบเบรกรวมทำงานพร้อมกับเบรกหลัง | ADVICS |
| เบรกหลัง | ดิสเดี่ยวขนาด 282 มม. 1ลูกสูบ ทำงานอิสระ | ADVICS |
| ยางหน้า | 110/80R19M/C 59V | Bridgestone Battlewing หรือ Metzeler Tourance EXP tires |
| ยางหลัง | 150/70R17M/C 69V | Bridgestone Battlewing หรือ Metzeler Tourance EXP tires |
| Traction control system | ปรับได้สามระดับ TCS1, TCS2 และ OFF |  |

| ขนาด |  |
| --- | --- |
ความยาวทั้งคัน: 88.8นิ้ว (2.25เมตร)
ความกว้าง: 38.6นิ้ว (0.98เมตร)
ความสูง: 55.5นิ้ว (1.41เมตร)
ความสูงเบาะนั่ง: ปรับระดับได้ 33.3นิ้ว (0.85เมตร) ถึง 34.3นิ้ว (0.87เมตร)
ระยะฐานล้อ: 60.6นิ้ว (1.54เมตร)
ระยะห่างกับพื้น: 20.5เซนติเมตร
มุมคาสเตอร์ (ความลาดเอียง rake): 28.0 องศา
ระยะที่พื้นของมุมคาสเตอร์ (Trail): 126mm.
ความจุถังน้ำมัน: 6แกลลอน (22.71ลิตร)
อัตราการกินน้ำมันเชื้อเพลิง: 40 ไมล์ต่อแกลลอน (17กิโลลิตร)
น้ำหนัก: 262กิโลกรัม

(*1) ข้อมูลแรงม้ากับแรงบิดเป็นข้อมูลของรถสเปคยุโรป สำหรับสเปคอเมริกา,ยามาฮ่าอเมริกาไม่เปิดเผยข้อมูลแต่อาจจะเทียบเท่ากันเป็นการคาดเดาโดยสื่อ
ระบบเบรก ABS

มีข้อคิดเห็นและข้อเสนอแนะจากผู้ใช้บางคนว่าระบบเบรกABSของ super tenere ไม่สามารถที่จะเลือกที่จะปิดระบบชั่วคราวได้ ทำให้คนที่ชอบขับแบบมอเตอร์คลอสซึ่งบางครั้งต้องการระยะเบรกที่มากกว่าปรกติ (ไถลไปกับพื้น) เพื่อความสนุกได้คอมเม้นต์ทางยามาฮ่า. ทางยามาฮ่าตอบกลับว่าเนื่องจากเบรกรถ super tenereนั้นดีมาก (so powerful). อาจจะดีเกินไปในบางจังหวะทำให้ล้อล๊อคง่ายในทางฝุ่น. ทางยามาฮ่าเลยไม่ได้ทำให้ disable ABS ได้.
ตลาดไทย

เริ่มเปิดให้จองที่ Yamaha rider club ตั้งแต่ปลายปี2011ที่ Yamaha rider club. เปิดตัวอย่างเป็นทางการในงาน Bangkok motor show 2011 ขายเป็นชุดพร้อมกระเป๋าข้างอย่างเดียวหรือเลือกชุดของแต่ง14รายการเป็นกระเป๋าข้าง,แผ่นป้องกันไฟหน้า, กันล้ม, ไฟตัดหมอก, skid plate, กระเป๋าบน และอื่นๆ[ต้องการอ้างอิง] รถที่นำเข้าเป็นรถ spec อเมริกาสำหรับขายใน california (California spec)
ตลาดอเมริกา

เริ่มขายตั้งแต่ model 2012 โดยเปิดให้จองแบบสั่งจองล่วงหน้าตั้งแต่1 กันยายน 2010 ถึง 31 มีนาคม 2011 รถล๊อตแรกเริ่มส่งมอบตั้งแต่เดือนพฤษภาคม 2011.
ตลาดญี่ปุ่น

มีขายผ่านทางร้าน YSP (Yamaha specialist) โดยเริ่มเปิดให้จองถึง 18 กรกฎาคม 2010 เริ่มส่งมอบให้ลูกค้าตั้งแต่เดือนตุลาคมปลายเดือนปี 2010 มีสีให้เลือก 4 สี (รายละเอียดตาม Model รุ่นปี). เป็นรถที่ผลิตในญี่ปุ่นแต่ต้องนำเข้ากลับเข้ามาขายเนื่องจากทางยามาฮ่าไม่ได้ออกรุ่นสำหรับขายในประเทศ พฤศจิกายนปี 2011 มีข่าวว่าทาง YSP ได้ปิดการขายรถชั่วคราวเนื่องจาก model 2012 ไม่ผ่านมาตรฐานความปลอดภัยระบบเบรก ABS ของประเทศญี่ปุ่น ปัจจุบันสามารถขายได้ตามปรกติ (ต้องการการยืนยัน) [ต้องการอ้างอิง]
รุ่นย่อย และ package พิเศษ > First edition

(ตลาดยุโรป) รุ่นเปิดตัว (Lunch model) เปิดตัวพร้อมกับตัวรถในยุโรปในปีแรก
ประกบข้างและตัวยึด (Side panel & mounting bracket) ทำจากอะลูมิเนียมเจาะรูเป็นตาข่ายเพื่อระบายความร้อนทาสีดำ
แผ่นป้องกันไฟหน้า (Headlight protector) ป้องกันเศษหินกระแทกไฟหน้า
แผ่นไถลรองใต้เครื่อง (Skid plate) เป็นแผ่นอลูมีเนียมที่มีโครงสร้างแข็งแรงป้องกันห้องเพลาข้อเหวี่ยงกับเขาควายท่อไอเสียจากหิน,ตอไม้. ในกรณีที่รถต้องข้ามอุปสรรคแบบที่ต้องไถลไปกับพื้น,ชิ้นส่วนนี้ก็ทำหน้าที่เป็นที่แผ่นสไลด์ให้ตัวรถ.
First editionสติ๊กเกอร์ ("First edition" sticker) ติดที่ประกบข้าง
รุ่นย่อย และ package พิเศษ > Worldcrosser

(ตลาดยุโรป) เปิดตัวครั้งแรกที่งาน Paris show เป็นรุ่นที่เพิ่มอุปกรณ์ป้องกันและเพิ่มความสวยงาม เพื่อที่จะสามารถนำไปใช้ที่ธุรกันดารและห่างไกลได้มากขึ้นประกอบด้วย
ประกบข้าง (Side panel) ทำจากคาร์บอนไฟเบอร์น้ำหนักเบาพื้นที่บางส่วนถูกเจาะเป็นตาข่ายอะลูมิเนียมเพื่อช่วยในการระบายอากาศ เพิ่มความสวยงามและเป็นเอกลักษณ์
การ์ดป้องกันเฟรม (Frame guard) ทำจากคาร์บอนไฟเบอร์น้ำหนักเบาป้องกันตัวเฟรมจากรอยเสียดสี,รอยข่วนและรอยสึกที่เกิดจากรองเท้าขี่มอเตอร์ไซค์
ที่ป้องกันโช๊คหน้า (Folk protector) ทำจากคาร์บอนไฟเบอร์น้ำหนักเบานอกจากความสวยงานยังทำหน้าที่ป้องกัน Shock absorber จากฝุ่น,ดินและก้อนกรวด ออกแบบให้คลุมตัว Shock absorber ด้านข้างเพื่อเพิ่มการป้องกัน
โล่ห์ป้องกันเพลงขับ (Drive shaft shield) ถึงแม้รถซูเปอร์เทเนเร่จะมีเฮ้าซิ่งเป็นห้องปิดป้องกันเพลาขับ แต่Worldcrosser editionก็ได้เพิ่มชิ้นส่วนนี้เพื่อเป็นการป้องกันช่วงล่างเพิ่มเข้าไปอีก ทำจากแบล็คอโนไดซ์อะลูมิเนียมเพื่อป้องกันช่วงล่างในสภาวะแวดล้อมร้ายแรง (Extreme condition). ยามาฮ่าได้ออกแบบให้ปกป้องเฮ้าซิ่งเพลาขับกับดุมล้อหลังในถนนที่มีแต่หินกับถนนที่เป็นร่อง.
แผ่นไถลรองใต้เครื่อง (Skid plate) เป็นแผ่นอลูมีเนียมที่มีโครงสร้างแข็งแรงป้องกันห้องเพลาข้อเหวี่ยงกับเขาควายท่อไอเสียจากหิน,ตอไม้. ในกรณีที่รถต้องข้ามอุปสรรคแบบที่ต้องไถลไปกับพื้น,ชิ้นส่วนนี้ก็ทำหน้าที่เป็นที่แผ่นสไลด์ให้ตัวรถ.
ที่ป้องกันเบรกหลัง (Rear brake protector) ออกแบบให้ครอบคลุมตามความยาวของอะลูมิเนียมสวิงอาร์มทำจากแบล็คอโนไดซ์อะลูมิเนียมทำหน้าที่ป้องคาลิเปอร์เบรกหลังและสายเบรก เวลารถล้ม
แผ่นแบล็คอโนไดซ์อะลูมิเนียมป้องกันหัวเทียน
นอกจากนี้รุ่นเปิดตัวเมื่อปี 2012 ยังสามารถเลือกลายกราฟิกติดที่เครื่อง,กระจกหน้า,ขอบล้อ[ต้องการอ้างอิง] มีสองสีให้เลือกลายบล็อกสีดำพื้นสีเหลืองทอง (black speed block with yellow gold accents) หรือลายบล็อกตัวHตั้งสีแดงพื้นสีแดง (red speedblock with red accents) อุปกรณ์ทั้งหมดติดตั้งเป็นแบบ retrofit ที่Yamaha dealer.
รุ่นย่อย และ package พิเศษ > Worldcrosser R

(ตลาดยุโรป) เหมือนรุ่น world crosser แต่ได้เพิ่มอุปกรณ์อีกสี่อย่าง
ท่อ Akrapovic slip on, Titanium alloy ปลายคาร์บอน สลักโลโกยามาฮ่าซูเปอร์เทเนเร่
ไฟเลี้ยว LED
การ์ดป้องกันความร้อนท่อไอเสียทำด้วยคาร์บอนไฟเบอร์
ชุดไฟตัดหมอกของ PIAA มัลติรีเฟรคเตอร์ขนาด 55วัตต์ 85มิลลิเมตร 2ดวง
รุ่นย่อย และ package พิเศษ > รุ่นเปิดตลาดในอเมริกา (2012)

หลังจากเปิดตัวในยุโรปก็ได้มีการเปิดตัวรถรุ่นนี้ในตลาดอเมริกา มีขาตั้งกลาง (center stand) และปลั๊กเสียบไฟแบบที่จุดบุหรี่ติดตั้งอยู่ที่แฟริ่ง (dash-mounted power outlet) เป็นอุปกรณ์มาตรฐาน, ในชุดอุปกรณ์มาตรฐานสามารถเลือกที่จะติดตั้งปลอกแฮนด์ที่เป็นฮีทเตอร์ภายในตัว (heated grips), ตัวเบี่ยงทิศทางลมด้านข้าง (side wind deflectors), กระจกบังลมหน้าแบบสูง (tall windscreen), และเบาะต่ำกว่าเดิม1.3นิ้ว (1.3 inch lower seat) นอกจากนี้ยังสามารถเลือกaccessories packageได้อีก3แบบ

ชุดที่1.ประกอบไปด้วยการ์ดเครื่อง (engine guard), แผ่นไถลอะลูมิเนียมรองใต้เครื่อง (aluminum skid plate), และ แผ่นป้องกันไฟหน้า (headlight protector) 

ชุดที่2.ประกอบไปด้วยกล่องด้านบน (top case), ปลอกแฮนด์ที่เป็นฮีทเตอร์ภายในตัว (heated grips), กระจกบังลมหน้าแบบสูง (tall windscreen), และชุดอุปกรณ์เบี่ยงทิศทางลม (wind deflector kit) 

ชุดที่3.ประกอบไปด้วยกล่องข้างอะลูมิเนียม (aluminum side cases), กระเป๋าติดถังน้ำมัน (tank bag), กระจกบังลมหน้าแบบสูง (tall windscreen), และชุดอุปกรณ์เบี่ยงทิศทางลม (wind deflector kit)
Model รุ่นปี > รุ่นปี 2010

ตลาดอเมริกา : มีสีให้เลือกสองสี Viper blue (น้ำเงินฟ้า) และสี silver tech ยังไม่เปิดตัวในตลาดอเมริกา
ตลาดญี่ปุ่น : มีให้เลือก4สี Vivid purplish blue cocktail (ビビッドパープリッシュブルーカクテル5), Silver (シルバー3), Black matallic X (ブラックメタリックX) และ Bluish white cocktail (ブルーイッシュホワイトカクテル1)
Model รุ่นปี > รุ่นปี 2011

เปลี่ยนเฉพาะสี มีสีให้เลือกสองสี Impact blue (น้ำเงินเข้ม) และสี Raven (ดำ) ยังไม่เปิดตัวในตลาดอเมริกา
Model รุ่นปี > รุ่นปี 2012

ตลาดอเมริกา : เปิดตัวเป็นครั้งแรกด้วยสี Impact blue (น้ำเงินเข้ม) และสี Raven (ดำ)
ตลาดยุโรป : เพิ่มตัวเลือกสีเป็น4สีโดยคงสีเดิมสองสี Impact blue (น้ำเงินเข้ม) และ สี Raven (ดำ) และเพิ่มอีก2สี Competition white (ขาวมีลายบล็อกสีแดง) และ Silver viper tech (สีเงิน).
ตลาดไทย : มีสีให้เลือก4สี Impact blue (น้ำเงินเข้ม), Bluish (ฟ้าอ่อน[ต้องการอ้างอิง]), White, Raven (ดำ)
Model รุ่นปี > รุ่นปี 2013

ตลาดอเมริกา : เปลี่ยนตัวเลือกสีเป็น2สี Matte gray หรือ สีpearl white
ตลาดยุโรป : รุ่นธรรมดาเปลี่ยนตัวเลือกสีเป็น3สี Matte gray, Competition white, Yamaha blue รุ่น worldcrosser เปลี่ยนเป็นสี Yamaha blue
แหล่งข้อมูลอื่น

เว็บไซต์เฉพาะอย่างเป็นทางการของรถจักรยานยามาฮ่าซูเปอร์เทเนเร่
เว็บไซต์อย่างเป็นทางการของยามาฮ่ายุโรป
เว็บไซต์อย่างเป็นทางการของยามาฮ่าสหรัฐอเมริกา
เว็บไซต์อย่างเป็นทางการของยามาฮ่าไรเดอร์คลับไทยแลนด์
วิกิมีเดียคอมมอนส์มีสื่อเกี่ยวกับ Yamaha XT1200Z Super Ténéré
รายชื่อท่าอากาศยานในประเทศเกาหลีเหนือ

เครื่องบินของสายการบินแอร์โครยอ สายการบินแห่งชาติของประเทศเกาหลีเหนือ
นี่คือรายชื่อท่าอากาศยานใน สาธารณรัฐประชาธิปไตยประชาชนเกาหลี หรือประเทศเกาหลีเหนือ ปัจจุบันมีท่าอากาศยาน 78 แห่งที่ใช้งานได้
สายการบินประจำชาติ แอร์โครยอ ได้เข้าร่วม IATA ในปลายคริสต์ทศวรรษ 1990 และทางเกาหลีเหนือได้ประกาศว่าจะปรับปรุงท่าอากาศใหม่เพื่อรับรองในระดับนานาชาติ อย่างไรก็ตาม นอกจากท่าอากาศยานนานาชาติเปียงยางซูนันแล้ว ท่าอากาศยานส่วนใหญ่ไม่สามารถใช้งานได้เต็มประสิทธิภาพ และยังถูกใช้งานในด้านการทหารอีกด้วย
ท่าอากาศยานผิวทางราบ

ท่าอากาศยานนานาชาติเปียงยางซูนัน (IATA: FNJ, ICAO: ZKPY) ท่าอากาศยานหลักประจำชาติ
ท่าอากาศยานชังจินบน
ท่าอากาศยานช็องจิน
ท่าอากาศยานฮย็อนนี
ท่าอากาศยานแคช็อน
ท่าอากาศยานคังดารี
ท่าอากาศยานคังดง
ท่าอากาศยานคูอึมนี
ท่าอากาศยานคย็องซ็องชูอึล
ท่าอากาศยานมีริม
ท่าอากาศยานอนช็อน
ท่าอากาศยานพังฮย็อน
ท่าอากาศยานซัมจีย็อน
ท่าอากาศยานซ็อนช็อน
ท่าอากาศยานซึงอัมนี
ท่าอากาศยานแทช็อน
ท่าอากาศยานแททัน-พีแฮ็งจัง
ท่าอากาศยานท็อกซัน
ท่าอากาศยานอึยจู
ท่าอากาศยานขนาดเล็ก

ท่าอากาศยานฮวังจู
ท่าอากาศยานฮวังซูว็อน
ท่าอากาศยานอีว็อน
ท่าอากาศยานคกซัน
ท่าอากาศยานควาอิล
ท่าอากาศยานควักซัน
ท่าอากาศยานช็องจิน
ท่าอากาศยานพุกชัง
ท่าอากาศยานซ็อนด็อก
ท่าอากาศยานซุนช็อน
ท่าอากาศยานท็อกซัน
ท่าอากาศยานย็อนโพ
ท่าอากาศยานว็อนซัน
ท่าอากาศยานผิวทางไม่ราบ

ท่าอากาศยานชิกดง
ท่าอากาศยานโชโด
ท่าอากาศยานแฮจู
ท่าอากาศยานฮเวยังตะวันออกเฉียงใต้
ท่าอากาศยานฮเยซัน
ท่าอากาศยานอีช็อน
ท่าอากาศยานอีช็อนตะวันออกเฉียงเหนือ
ท่าอากาศยานอีฮย็อน
ท่าอากาศยานคึกดง
ท่าอากาศยานคึมกัง
ท่าอากาศยานแม็งซัน
ท่าอากาศยานมันโพ
ท่าอากาศยานองจิน
ท่าอากาศยานแพกัม
ท่าอากาศยานพย็องซุลลี
ท่าอากาศยานชินอึยจู
ท่าอากาศยานซอฮึงใต้
ท่าอากาศยานแทบุกโพรี
ท่าอากาศยานแทช็อนตะวันตกเฉียงเหนือ
ท่าอากาศยานทันช็อนใต้
ท่าอากาศยานโทฮาริเหนือ
ท่าอากาศยานอึนช็อนบน
รันเวย์บนทางหลวง

รันเวย์บนทางหลวง ใช้สำหรับจอดเครื่องบินที่มีเหตุฉุกเฉิน นี่คือรายชื่อทางหลวงที่มีรันเวย์
อายังนี
ชังย็อน
ชาซัน
คังดารี
คิลชู
โคโจ
คกซันใต้
คกซันใต้ 2
นูช็อนนี
อกพย็องนี
พังฮย็อนใต้
พังฮย็อนใต้ 2
พย็องนีใต้
ซังว็อน
ซังว็อนนี
เซอันชัน
ซินกเย
ซึนฮึง
ซูนันเหนือ
ว็องโยรี
ย็องฮึง
อื่น ๆ

ลานจอดเฮลิคอปเตอร์เปียงยาง (ZKKK) ตั้งอยู่ที่ 39°01′12.00″N 125°45′00.00″E﻿ / ﻿39.0200000°N 125.7500000°E﻿ / 39.0200000; 125.7500000
ดูเพิ่ม

การขนส่งในประเทศเกาหลีเหนือ
รายชื่อท่าอากาศยานในประเทศเกาหลีใต้
ท่าอากาศยานนานาชาติเปียงยางซูนัน เขตซูนัน กรุงเปียงยาง
ท่าอากาศยานซัมจีย็อน จังหวัดรยังกัง
วัดสามัคคีสุทธาวาส

| วัดสามัคคีสุทธาวาส |
| --- | --- |


ชื่อสามัญ: วัดสามัคคีสุทธาวาส, วัดบางพระครู
ที่ตั้ง: เลขที่ 481 ซอยจรัญสนิทวงศ์ 85 ถนนจรัญสนิทวงศ์ แขวงบางอ้อ เขตบางพลัด กรุงเทพมหานคร 10700
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระเทพปัญญามุนี (ทองดี ฐิตายุโก) รักษาการแทนเจ้าอาวาส
 สถานีย่อยพระพุทธศาสนา
วัดสามัคคีสุทธาวาส เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในแขวงบางอ้อ เขตบางพลัด กรุงเทพมหานคร ที่ดินตั้งวัดมีเนื้อที่ 12 ไร่ 2 งาน ส่วนที่ธรณีสงฆ์มีจำนวน 3 แปลง เนื้อที่ 12 ไร่ 8 ตารางวา
วัดสามัคคีสุทธาวาสสร้างขึ้นเมื่อ พ.ศ. 2440 ไม่ทราบนามและประวัติผู้สร้าง เดิมมีชื่อว่า วัดบางพระครู ต่อมาเปลี่ยนชื่อมาเป็น "วัดสามัคคีสุทธาวาส" เมื่อ พ.ศ. 2505 วัดได้รับพระราชทานวิสุงคามสีมาเมื่อวันที่ 8 ธันวาคม พ.ศ. 2445 เขตวิสุงคามสีมากว้าง 16 เมตร ยาว 20.20 เมตร ด้านการศึกษา วัดได้จัดให้มาการสอนพระปริยัติธรรมตั้งแต่ พ.ศ. 2504 นอกจากนี้ยังได้ให้ทางราชการสร้างโรงเรียนประถมศึกษาขึ้นในวัด ปัจจุบัน พระเทพปัญญามุนี (ทองดี ฐิตายุโก) เป็นผู้รักษาการแทนเจ้าอาวาส
พื้นที่ตั้งวัดเป็นที่ราบลุ่ม อาคารเสนาสนะมีอุโบสถกว้าง 16 เมตร ยาว 20.20 เมตร ภายในประดิษฐานพระประธาน เป็นพระพุทธรูปปางมารวิชัยหน้าตัก 6 ศอก พร้อมด้วยพระอัครสาวก กุฏิสงฆ์จำนวน 14 หลัง เป็นอาคารไม้ หอสวดมนต์กว้าง 12.30 เมตร ยาว 16 เมตร สร้างเมื่อ พ.ศ. 2517 และศาลาการเปรียญกว้าง 19.80 เมตร ยาว 14.77 เมตร สร้างเมื่อ พ.ศ. 2484
วัดสารนาถธรรมาราม

| วัดสารนาถธรรมาราม |
| --- | --- |

ที่ตั้ง: ตำบลทางเกวียน อำเภอแกลง จังหวัดระยอง
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระราชปริยัติโมลี (ชูชาติ สิริธมฺโม ป.ธ.4)
 สถานีย่อยพระพุทธศาสนา
วัดสารนาถธรรมาราม เป็นวัดราษฎร์ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลทางเกวียน อำเภอแกลง จังหวัดระยอง ปัจจุบันมีเนื้อที่ตั้งวัด 61 ไร่ 3 งาน 56 ตารางวา
วัดสารนาถธรรมารามสร้างขึ้นเมื่อ พ.ศ. 2487 โดยพระมหารัชชมังคลาจารย์ เจ้าอาวาสวัดสัมพันธวงศ์ กรุงเทพ เริ่มแรกมีเนื้อที่ 56 ไร่ 49 ตารางวา หลังได้วางศิลาฤกษ์รากฐานเสร็จ ก็เกิดสงครามเอเชียบูรพาขึ้น ทำให้การก่อสร้างต้องหยุดไป แต่ได้มีการสร้างต่อภายหลัง มีงานสมโภชอุโบสถ เมื่อวันที่ 25 มกราคม พ.ศ. 2506
อุโบสถ กว้าง 32 เมตร ยาว 46 เมตร ยอดโบสถ์เป็นบรมธาตุเจดีย์กว้าง 7 เมตร หลังคาลาดลด 4 ชั้น ประดับช่อฟ้าใบระกา พร้อมกระดิ่ง 16 ใบ ทำพิธีฉลองพระประธานเมื่อ พ.ศ. 2499 พระประธานนามว่า พระพุทธโธ ภายในอุโบสถเป็นสถานที่บรรจุพระบรมสารีริกธาตุและพระพุทธรูป องค์พระประธานจำลองมาจากพระพุทธชินราช จากนั้นได้สร้างกำแพงแก้วรอบอุโบสถ เจดีย์เล็ก ทรงระฆังแบบลังกา 38 องค์ เท่ากับมงคล 38 ประการ ที่ 4 มุมของกำแพงแก้ว มีการจำลองพระปฐมเจดีย์ พระธาตุพนม พุทธคยา ประเทศอินเดีย และพระบรมธาตุไชยา